
Camera Deputaților

	Nr. 4c-15/358/11.10.2022

	 București, 20.03.2023

   PL-x nr. 603/2022


Către,
BIROUL PERMANENT AL CAMEREI DEPUTAȚILOR

Vă înaintăm, alăturat, raportul comun asupra Proiectului de Lege pentru modificarea și completarea Legii nr. 295/2004 privind regimul armelor și munițiilor trimis, spre dezbatere şi examinare în fond, Comisiei pentru apărare, ordine publică şi siguranţă naţională și Comisiei juridice, de disciplină și imunități cu adresa nr. PL-x 603 din 11 octombrie 2022.
În raport cu obiectul şi conţinutul acestuia, Proiectul de Lege face parte din categoria legilor ordinare.
	PREȘEDINTE

Laurențiu-Dan LEOREANU
	Vicepreședinte

Alina-Elena TĂNĂSESCU



	Parlamentul României

Camera Deputaților


	Comisia pentru apărare, ordine publică și siguranță națională
	Comisia juridică, de disciplină și imunități

	Nr. 4c-15/358/11.10.2022
	      Nr. 4C-13/884/2022

	
	București, 20.03.2023

   PL-x nr. 603/2022


RAPORT COMUN 

asupra Proiectului de Lege pentru modificarea și completarea Legii nr. 295/2004 privind regimul armelor și munițiilor
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru apărare, ordine publică şi siguranţă naţională și Comisia juridică, de disciplină și imunități au fost sesizate, spre dezbatere în fond, cu Proiectul de Lege pentru modificarea și completarea Legii nr. 295/2004 privind regimul armelor și munițiilor, trimis cu adresa nr. PL-x 603 din 11.10.2022 şi înregistrat la Comisia pentru apărare, ordine publică și siguranță națională sub nr. 4c-15/358 din 11.10.2022.
Proiectul de lege are ca obiect de reglementare modificarea Legii nr.295/2004, în scopul definirii şi al clarificării distincţei dintre atribuţiile ocupaţiei de antrenor de tir sportiv şi, respectiv, instructor de tragere.

Senatul, în calitate de primă Cameră sesizată, a adoptat Proiectul de Lege în şedinţa din data de 05.10.2022.

La întocmirea prezentului raport comun, Comisia pentru apărare, ordine publică şi siguranţă naţională și Comisia juridică, de disciplină și imunități au avut în vedere:

· avizul favorabil al Consiliului Legislativ (Nr. 884 din 29.07.2022);

· avizul favorabil al Consiliului Economic și Social (Nr. 4807 din 02.08.2022);

· Punctul de vedere negativ al Guvernului (Nr. 10293/22.09.2022);

· avizul favorabil al Comisiei pentru drepturile omului, culte şi problemele minorităţilor naţionale (Nr. 4c-6/301/11.05.2022);
· avizul nefavorabil al Comisie pentru muncă și protecție socială (Nr. 4c-9/814/19.10.2022);
· avizul favorabil al Comisiei pentru tineret și sport (Nr. 4c-25/144/02.11.2022);
Conform dispoziţiilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

Conform dispoziţiilor art. 62 şi 64 din Regulamentul Camerei Deputaţilor, republicat, Comisia juridică, de disciplină și imunități și Comisia pentru apărare, ordine publică și siguranță au dezbătut Proiectul de Lege în ședințe separate.

La dezbaterile Comisiei juridice, de disciplină și imunități, deputații și-au înregistrat prezența conform listei de prezență.
Membrii Comisiei juridice, de disciplină și imunități au examinat, în ședința din 27.02.2023, și au hotărât, cu majoritate de voturi, să transmit un raport preliminar de adoptare a Proiectului de Lege pentru modificarea și completarea Legii nr. 295/2004 privind regimul armelor și munițiilor, cu amendamente admise cuprine în anexă, parte integrantă a raportului preliminar.
La lucrările Comisiei pentru apărare, ordine publică şi siguranţă naţională, deputaţii şi-au înregistrat prezenţa conform listei de prezenţă.

În conformitate cu prevederile art. 56 şi 57 din Regulamentul Camerei Deputaţilor, republicat, cu modificările şi completările ulterioare, la dezbateri a participat domnul Adrian Voican, Secretar de Stat în Ministerul Afacerilor Interne.

Membrii Comisiei pentru apărare, ordine publică şi siguranţă naţională au examinat, în ședința din 20.03.2023, şi au hotărât, cu unanimitate de voturi, adoptarea Proiectului de Lege pentru modificarea și completarea Legii nr. 295/2004 privind regimul armelor și munițiilor, cu amendamente admise cuprine în anexă, parte integrantă a prezentului raport.

În urma finalizării dezbaterilor, membrii celor două comisii au hotărât, cu majoritate de voturi, să propună Plenului Camerei Deputaților, un raport comun de adoptare a Proiectului de Lege pentru modificarea și completarea Legii nr. 295/2004 privind regimul armelor și munițiilor, cu amendamente admise cuprine în anexă, parte integrantă a prezentului raport.
Conform prevederilor art. 73 alin. (1) din Constituţia României, republicată, Propunerea legislativă face parte din categoria legilor ordinare.

	PREȘEDINTE

Laurențiu Dan-LEOREANU


	VICEPREȘEDINTE

Alina-Elena TĂNĂSESCU

	Secretar

Dumitru RUJAN
	Secretar

Ladányi László-Zsolt



	Întocmit,

Consilier parlamentar Mircea STAN
	Întocmit,

Consilier parlamentar Paul ȘERBAN




                                                                                                                                                                                               Anexa 
PL-x nr. 603/2022
AMENDAMENTE ADMISE

	Nr. crt.
	Text în vigoare
	Text Senat
	Comisia juridică (autor amendament)
	Motivare

	1. 
	
	Lege pentru modificarea şi completarea Legii nr.295/2004 privind regimul armelor şi al muniţiilor


	Nemodificat
	

	2. 
	
	Articol unic.- Legea nr.295/2004 privind regimul armelor şi al muniţiilor, republicată în Monitorul Oficial al României, Partea I, nr.425 din 10 iunie 2014, cu modificările şi completările ulterioare, se modifică şi se completează după cum urmează:


	Nemodificat


	

	3. 
	6. antrenor de tir - persoana care a absolvit cursurile şcolii de antrenori şi certifică acest fapt prin diplomă sau carnet de antrenor;
	1. La articolul 2 punctul V, subpunctul 6 se modifică şi va avea următorul cuprins:

„6. antrenor de tir - persoana care a absolvit cursurile şcolii de antrenori şi a dobândit, în condiţiile legii, diploma sau carnet de antrenor. Antrenorul cu specializare tir desfaşoară activităţi de instruire şi îndrumare a sportivilor legitimaţi sau în curs de legitimare, inclusiv supravegherea tragerilor efectuate în poligoanele autorizate;”
	1.
La articolul 2 punctul V, subpunctul 6  va avea următorul cuprins:

Autor: Comisia juridică, de disciplină și imunități

Nemodificat
	Pentru respectarea normelor de tehnică legislativă

	4. 
	(3)Personalul care urmează să desfăşoare în incinta poligonului activităţi permanente de supraveghere a activităţilor care se desfăşoară în această incintă, precum şi activităţi de instruire şi îndrumare a persoanelor care desfăşoară activităţi de antrenament trebuie să deţină atestatul de instructor, acordat de autorităţile prevăzute la art. 68, în condiţiile stabilite în normele metodologice de aplicare a prezentei legi.
	2. La articolul 73, alineatul (3) se modifică şi va avea următorul cuprins:

„(3) Personalul care urmează să desfăşoare în incinta poligonului activităţi permanente de instruire, îndrumare şi supraveghere a tragerilor trebuie să deţină atestatul de instructor, acordat de autorităţile prevăzute la art.68.”


	2. La articolul 73, alineatul (3) va avea următorul cuprins:

Autor: Autor: Comisia juridică, de disciplină și imunități

Nemodificat
	Pentru respectarea normelor de tehnică legislativă

	5. 
	
	3. La articolul 73, după alineatul (3), se introduce un nou alineat, alin.(31), cu următorul cuprins:

„(31) Atestatul de instructor în poligonul de tragere se acordă, în condiţiile stabilite în normele metodologice de aplicare a prezentei legi, persoanelor care au obţinut certificatul de calificare cu recunoaştere naţională, însoţit de suplimentul descriptiv în urma absolvirii cursului de calificare profesională a instructorilor în poligoanele de tragere, organizat de un furnizor autorizat potrivit Ordonanţei Guvernului nr. 129/2000 privind formarea profesională a adulţilor, republicată, cu modificările şi completările ulterioare, sau persoanelor care au obţinut carnetul sau diploma de antrenor cu specialitatea tir sportiv, în urma absolvirii cursului de formare şi perfecţionare a antrenorilor organizat de către o entitate acreditată sau autorizată în condiţiile legi.”


	Nemodificat
	

	6. 
	(5)Marcajul aplicat pe muniţie trebuie să cuprindă elementele prevăzute la alin. (4) lit. a), c) şi d).
	
	4. La articolul 90, alineatul (5) va avea următorul cuprins:

(5) Marcajul aplicat pe muniție trebuie să cuprindă elementele prevăzute la alin. (4) lit. a), c) și d). Prin excepție, muniția calibrul 22 LR (5.6 x 15 mm R) nu se supune prevederilor prezentului alineat.

Autor: Laura Vicol, Silviu Dehelean
	Muniția de calibru 22 LR este utilizată de către sportivi, în practicarea tirului sportiv și a probei de tragere a biatlonului.

Directiva UE 2021/555 privind controlul achiziționării și deținerii de arme nu impune marcajul aplicat pe muniție, ci doar pe pachetele de muniție. Din acest motiv, majoritatea statelor europene nu prevăd în legislația națională această obligație. 

Totodată, Directiva mai sus menționată conține prevederi specifice pentru activitatea de tir sportiv sau alte sporturi care implică utilizarea armelor. Deci nu este exclusă o eroare în transpunerea Directivei în legislația română.

De asemenea, dimensiunile extrem de reduse ale muniției de calibru 22 LR nu permit aplicarea marcajului solicitat prin alineatul (5) al articolului 90. 

Prin urmare, nu există pe piață producători de muniție de calibru 22 LR care să producă muniția în condițiile legislației române. Astfel, cluburile sportive de tir sportiv sau biatlon sunt în imposibilitatea de a-și achiziționa muniția necesară pentru practicarea sportului. Mai mult, din această cauză, sportivii români vor ajunge în imposibilitatea de a mai reprezenta România la competițiile internaționale. 

În concluzie, se impune modificarea propusă pentru a debloca activitatea de tir sportiv și biatlon.

